OpenLLM-France/wikimedia huggingface dataset:
# Space opera

Space Opera zientzia-fikzio barruan dagoen azpigeneroa da. Berez, betiko abenturazko narrazio epikoak dira baina espazioan edota etorkizunean kokatuta. Bere ezaugarri gehienak, bi horietatik eta teknologiari egiten zaion erreferentzietatik kanpo, abentura eleberrienak dira: gaiztoen eta heroien arketipoak, izar-bidaiak, inperio-galaktikoak, gertaera erromantikoak... Azpigenero hau, literaturatik kanpo, zineman, komikietan eta bideo-jokoetan asko landu da.

## Kontzeptua

Kontzeptua lehen aldiz Wilson Tuckerrek erabili zuen, 1941ean, modu peioratiboaz. Dena dela, lehenengo Space Operak 1930. hamarkadakoak dira. "Opera" hitzak ez du inongo loturarik musikaren kontzeptuarekin. Ingelesezko Soap opera edo "xaboizko lana" terminoekin egindako hitz-joko bat da, baizik. Soap operak batez ere emakumeei eta etxekoandrei zuzendutako melodramak ziren. Hitz joko bera erabiliz Zaldi opera sortu zuten: western errepikakorrak eta klixez beterikoak. Azkenik, Space opera sortu zen, mespretxuzko zentzuarekin.
Spacio Operan, bereziki, zientzia fikziozko gerra espaziala nabarmentzen da, abentura espazial melodramatiko eta arriskutsuen eta zaldun erromantikoen presentziarekin. Narrazio gehienak kanpoko espazioan girotuta daude, eta aurrerapen teknologiko eta sozialak erakusten dituzte (edo horien falta): argia baino bidaia azkarragoekin, arma futuristekin eta teknologia sofistikatuarekin, inperio galaktikoetan. Izarrarteko gerren atzean Estralurtarrekin, fikziozko galaxiak agertzen dira baita ere.

## Adibide ospetsuak literaturan

* Isaac Asimov: Fundazioaren saila, 1942-1993.
* Frank Herbert: Dune, 1965.
* Orson Scott Card: Ender's Game, Enderren sagaren lehen liburua, 1985-2008.
* Arthur C. Clarke: 2001: A Space Odyssey

## Space opera zineman
### Sailak

* Alien saila.
* Stanley Kubrick: 2001: A Space Odyssey
* David Twohy: The Chronicles of Riddick
* George Lucas: Star Wars
* Gavin Hood: Enderren jokoa
* Gene Roddenberry: Star Trek
* Stargate frankizia
* Luc Besson: The Fifth Element

### Filmak

* Andrew Stanton: WALL-E, 2008.

## Erreferentziak

* ↑ https://cabaltc.com/space-opera/
* ↑ https://lasherramientasdelescritor.com/opera-espacial/#:~:text=La%20%C3%B3pera%20espacial%20(space%20opera,espacio%E2%80%A6%20y%20del%20ser%20humano
* ↑ https://lasherramientasdelescritor.com/opera-espacial/

## Ikus, gainera

* Cyberpunk
* Soap opera

## Kanpo estekak

* Datuak: Q468478
* Multimedia: Space opera / Q468478
# Spackenkill (New York)

Spackenkill Ameriketako Estatu Batuetako erroldak esleitutako leku bat da. Dutchess konderrian kokatuta dago, New York estatuan. 4.223 biztanle ditu, 4,600652 kilometro koadroko azaleran banatuta.

## Ikus, gainera

* Dutchess konderria

## Kanpo estekak

* Datuak: Q3460160
* Multimedia: Spackenkill, New York / Q3460160
# Spacewar!

Spacewar!, euskaraz: «Espazio-gerra!», 1962an Steve Russell estatubatuar ingeniari eta zientzialariak eta Massachusettseko Teknologia Institutuko hainbat ikaslek garatutako bideo-joko bat da. PDP-1 modeloko konputagailu batean garatu zuten.
1958ko Tennis for Two jokoarekin batera historiako lehenbiziko bideo-jokoa izatearen izendapenarengatik lehia dago, hura lehenagokoa izan arren, osziloskopioa erabiltzen zuelako eztabaidatua baitago.
1972an honetan oinarrituz Asteroids bideo-joko arrakastatsua merkaturatu zuten.

## Kanpo estekak

* Datuak: Q782919
* Multimedia: Spacewar! / Q782919
# Spadaita

Spadaita silikato motako minerala da.

## Ezaugarriak

Spadaita silikato mineralaren formula kimikoa hau da: ${\ce {MgSiO2(OH)2*H2O(?)}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Spadaite: Mineral information, data and localities.» www.mindat.org (Noiz kontsultatua: 12-05-2019).
# Spada jauregia

Spada jauregia (italieraz: Palazzo Spada) Erroma hiriburuko jauregi bat da, Regola rionean kokaturik dagoena. Gaur egun Frantziako enbaxadaren egoitza da. Francesco Borrominiren prespektiba behartuarengatik da ezaguna. Gaur egun Italiako Estatu Kontseiluaren egoitza da.

## Historia

Jatorrizko jauregia Girolamo Capodiferro kardinalarentzat eraiki zen 1540 urtean. 1632an Spada kardinalak erosi zuen eta Francesco Borromini arkitektoari eskatu zion aldaketak egin zitzala. Honek arkuek patioan tranpantojoak egin zituen, prespektiba behartuz. Zutabe gero eta txikiagoak egin zituen eta galeriak benetan zutena baino luzera handiagoa zutela ematen zuen, 8 metro izanik 37 metrotakoak dirudite.
Aurrealdea ere oso dekoratua dago, eskulturak nitxotan, fruta eta loreak, eta hamaika sinbolo eta erliebe. Erromako cinquecento garaiko aurrealde aberatsena da.
1927 urtean Italiako Gobernuak eskuratu zuen.

## Galeria

Jauregiak Spada galeria hartzen du bere baitan. Berez hainbestekoa zen Spada kardinalaren bilduma eraikineko lau galeria hartzen dituela. Bertan XVI eta XVII mendeetako margolai ezagunen margolan ugari ditu, beste askoren artean honako artista hauen lanak daude: Tiziano, Jan Brueghel Zaharra, Rubens, Durero, Caravaggio...

## Iruditegia

* Aurrealdea.
* Barneko patioa.
* Borrominiren prespektiba behartua.
* Borrominiren prespektiba behartua.

## Kanpo estekak

* Spada galeriaren webgune ofiziala
* Datuak: Q1058475
* Multimedia: Palazzo Spada / Q1058475
# Spadafora

Spadafora Italiako udalerri bat da. Messinako probintzian kokatuta dago, Sizilia eskualdean. 4.687 biztanle ditu, 10,52 kilometro koadroko azaleran banatuta.

## Mugakideak

Spadaforak honako udalerri hauekin egiten du muga:
Roccavaldina Rometta Venetico

## Kanpo estekak

* Datuak: Q493451
* Multimedia: Spadafora / Q493451
# Spadola

Spadola Italiako udalerri bat da. Vibo Valentiako probintzian kokatuta dago, Calabria eskualdean. 793 biztanle ditu, 9,65 kilometro koadroko azaleran banatuta.

## Mugakideak

Spadolak honako udalerri hauekin egiten du muga:
Brognaturo Serra San Bruno Simbario Sorianello Stilo Gerocarne

## Kanpo estekak

* Datuak: Q54744
* Multimedia: Spadola / Q54744
# Stalinen Oharra

1952ko Stalinen Oharra (edo Martxoko Oharra) Alemaniaren batasuna proposatu zuen hau gertatu baino 40 urte lehenago. Stalinek 1952ko Martxoaren 10ean proposatu zuen ohar honetan Frantzia, Britania Handia, Estatu Batuak eta Sobietar Batasunak euren tropak kendu eta Alemania berbatu, neutral eta desmilitarizatu bat onartzea zen. Ohar honek Oharren Gerra hasi zuen, Mendebaldeko superpotentziek OTANaren sorrera negoziatzen ari ziren bitartean geratu baitzen eta Bonnen Alemaniako Errepublika Federalaren sorrera negoziatzen ari baitzen. Estatu Batuek ezetz esan zioten eta kontrobertsia handi sortu zuen.

## Kanpo estekak

* Datuak: Q517319
# Stalin eta Voroxilov Kremlinen

Stalin eta Voroxilov Kremlinen (errusieraz И. В. Сталин и К. Е. Ворошилов в Кремле), 1938ko Alexandro Gerasimov errusiar margolariak margotutako olio-pintura bat da. Honetan, Josef Stalin eta Kliment Voroxilov sobietar buruzagiak Kremlindik hurbil paseatzen agertzen dira.
1941. urteaz gertoztik, Moskuko Tretiakov Galerian ikusgai dago.

## Kanpo estekak

* Datuak: Q34860424
# Stalgasin

Stalgasin Star Warseko fikziozko unibertsoan espezie estralurtar baten hiria da-
Stalgasin Geonosis planetako erlauntza hiriburua zen. Hemen bizi zen Poggle Txikia artxiduke geonosiarra, planeta osoan zehar beste hogei erlauntza kontrolatzen zituena.
Stalgasin, planetako gainontzeko eraikin guztiak bezala, Phidna izeneko bizkarroi baten hondakinak eta harkaitz hautsa nahastuz eraikia zegoen.
Erlauntza honetan, oso erraldoia zena, zenbait gudu droide lantegi eta Geonosiseko Harea nagusia zeuden. Stalgasinetik hasi zen negoziatzen Merkataritza Federazioarekin eta bertan sinatu zen azkenik Konfederakuntzaren hitzarmena, non Sistema Independenteen Konfederakuntzako separatisten lehen operazio basea ezarri zen.

## Kanpo estekak

* Datuak: Q9079567
# Stalingrad (Parisko metroa)

Stalingrad Parisko metroaren geltokia da, Parisko 10. barrutian kokatuta dagoena.

## Erreferentziak

* ↑ (Frantsesez) «Aurkezpena» Île-de-France Mobilités (Noiz kontsultatua: 2020-11-10).

## Ikus, gainera

* Parisko metroa
* Parisko metroaren geltokiak
* 2. linea (Parisko metroa)
* 5. linea (Parisko metroa)
* 7. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1418821
* Multimedia: Stalingrad (Paris Metro) / Q1418821
# Stalham

Stalham, Ingalaterrako ekialdean dagoen udalerri bat da, Norfolk konderrian.
2011n 3.149 biztanle zituen.
* Datuak: Q2335729
* Multimedia: Stalham / Q2335729
# Stalingrad (1993ko filma)

Stalingrad 1993ko Joseph Vilsmaier alemaniar zinema zuzendariaren gerra filma bat da. Thomas Kretschmann, Dominique Horwitz, Jochen Nickel, Sebastian Rudolph, Dana Vávrová, Martin Benrath eta Sylvester Groth aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1942, Stalingradeko guduan, hiria alemaniarren setio latza jasaten ari da. El-Alameingo bigarren guduan borrokatu ondoren, Italian atseden hartzetik etorri berri den alemaniar soldadu taldea sobietar hirian errusiarren aurka borrokatzera iritsi da. Zalantzarik gabe, guda hura Bigarren Mundu Gerra osoko latzenetakoa izan zen, bertan guztira milioi bat eta erdi soldadu baino gehiago hil baitziren.

## Aktoreak

* Dominique Horwitz: Fritz Reiser kaporal burua
* Thomas Kretschmann: Hans von Witzland tenientea
* Jochen Nickel: Manfred Rohleder sarjentua
* Sebastian Rudolph: GeGe Müller
* Dana Vávrová: Irina
* Martin Benrath: Hentz jenerala
* Sylvester Groth: Otto
* Karel Hermánek: Hermann Musk kapitaina
* Heinz Emigholz: Edgar Emigholz
* Ferdinand Schuster: Double Edgar
* Oliver Broumis: HGM
* Dieter Okras: Haller kapitaina
* Zdenek Vencl: Wölk
* Mark Kuhn: Pflüger sarjentua
* Thorsten Bolloff: Feldmann
* Alexander Wachholz: Renner erreberendoa
* J. Alfred Mehnert: Lupo
* Ulrike Arnold: Viola
* Christian Knoepfle: Dieter
* Flip Cap: Ludwig
* Jaroslav Tomsa: Erwin aitona
* Pavel Mang: Kolja
* Otto Sevcik: Kock maiorra
* Jophi Ries: Schröder
* Svatopiunk Ricanek: alemaniar soldadua
* Otmar Dvorak: Von Lausitz
* Karel Hábl: laguntzailea
* Thomas Lange: doktorea
* Karel Hlusicka: doktorea
* Alexander Koller: akordeoilaria
* Petr Skarke: soldadua
* Hynek Cermak: soldadua
* Cestmír Randa Jr.: soldadua
* Jan Preucil: aerodromoko maiorra
* Bohumil Svarc: aerodromoko doktorea
* Pirjo Leppänen: negar egiten duen ama
* Aale Mantila: aita zaharra
* Theresa Vilsmaier: ama
* Janina Vilsmaier: neskatoa
* Oliver Steindler: mutikoa
* Jana Steindlerova: neskatoa
* Kaja Hermanek: mutikoa

## Kanpo estekak

* Stalingrad filmaren IMDBko fitxa irakurgai (Ingelesez)
* Datuak: Q316225
# Stalingrad (Bordeleko tranbia)

Stalingrad Bordeleko tranbiaren geltoki bat da, Bordele udalerrian dago.

## Kokapena

A linea (Bordeleko tranbia) :
* Datuak: Q98573599
* Multimedia: Stalingrad tram stop / Q98573599
# Stanley Kramer

Stanley Earl Kramer (Brooklyn, 1913ko irailaren 29a - Los Angeles, 2001eko otsailaren 19a) estatubatuar zinema zuzendari eta ekoizlea zen. Judgment at Nuremberg izan zuen lanik enblematikoena.

## Bizitza

New Yorken jaio zen Stanley Kramer, 1913ko irailaren 29an, judu familia batean. Hainbat astekaritan lan egin ondoren, gidoilari moduan hasi zen lanean, eta urtebeteren buruan Metro-Goldwyn-Mayer konpainiako estudio nagusietan hasi zen lanean, muntaketa zerbitzuan.
Bigarren Mundu Gerraren garaian soldaduentzako film didaktikoak zuzendu zituen, eta 1940ko hamarkadaren hasieran ekoizle lanari lotu zitzaion, Albert Lewin eta David L. Loewekin batera. Erich Maria Remarqueren So ends our night filmean egin zituen lehen aldiz ekoizle lanak.
1947an, Screen Plays Corporation In. konpainia sortu zuen, eta 1948an film bat ekoitzi zuen bakarrean lehen aldiz: Richard Fleischerren So this is New York. Filmak izandako porrotak ez zuen Kramer beldurtu, eta 1949an beste konpainia bat sortu zuen, Stanley Kramer Production Pictures. Sam Katz izan zuen laguntzaile 1950etik aurrera enpresa horretan.
1952an, Columbia Picturesek kontratatu zuen, Carl Foremanen gidoian oinarrituriko High Noon filma ekoitz zezan; Fred Zinnemannek zuzendu zuen film hura. Beste film askoren ekoizpenean parte hartu zuen ondorengo urteetan.
Zuzendari gisa, 1955ean eginzuen lehen aldiz lan. Not as a stranger zuzendu zuen urte horretan. Olivia de Havilland, Robert Mitchum eta Frank Sinatra ziren filmeko aktoreetako batzuk. Ondorengo urteetan zuzendu zituen bere lanik ezagun eta enblematikoenak: Judgment at Nuremberg 1961ean eta It's a Mad, Mad, Mad, Mad World 1963an.
Hiru bider ezkondu zen, eta hiruetan aktorea hartu zuen emazte: Marilyn Erskine 1945ean, Anne Pearce 1950ean eta Karen Sharpe 1966an. 2001eko otsailaren 19an hil zen, 87 urte zituela, pneumonia baten ondorioz, Kaliforniako erietxe batean.

## Filmografia
### Zinema zuzendari

* Not as a Stranger (1955)
* The Pride and the Passion (1957)
* The Defiant Ones (1958)
* On the Beach (1959)
* Inherit the Wind (1960)
* Judgment at Nuremberg (1961)
* It's a Mad, Mad, Mad, Mad World (1963)
* Ship of Fools (1965)
* Guess Who's Coming to Dinner (1967)
* The Secret of Santa Vittoria (1968)
* R. P. M. (1970)
* Bless the Beasts and Children (1971)
* Oklahoma Crude (1973)
* The Domino Principle (1977)
* The Runner Stumbles (1979)

### Ekoizle

* Champion (1949)
* Home of the Brave (1949)
* The Men (1950)
* Cyrano de Bergerac (1950)
* Death of a Salesman (1951)
* High Noon (1952)
* The Wild One (1954)
* The Caine Mutiny (1954)
* Pressure Point (1962)

## Erreferentziak

* 1 2 3 4 5 6 7 Stanley Kramer zinemagile eta film ekoizlea hil da. Euskaldunon Egunkaria, 2001ko otsailak 21, CC BY-SA 4.0, berria.eus (Noiz kontsultatua: 2022-1-7).

## Kanpo estekak

* Datuak: Q73136
* Multimedia: Stanley Kramer / Q73136
# Stanley Cohen

Stanley Cohen (New York, 1922ko azaroaren 17a - Nashville, 2020ko otsailaren 5a) estatubatuar biokimikaria izan zen. 1986an Medikuntzako Nobel Saria jaso zuen Rita Levi-Montalcinirekin batera nerbio sistemaren lehen hazkuntza faktorearen aurkikuntza egiteagatik.
* Datuak: Q232299
* Multimedia: Stanley Cohen (biochemist) / Q232299
# Stanley Matthews

Sir Stanley Matthews, CBE (Hanley, Stoke-on-Trent, 1915eko otsailaren 1a - Stoke-on-Trent, 2000ko otsailaren 23a) ingeles futbolaria izan zen. Stoke City eta Blackpool taldeetan jolastu zuen. Ingalaterrako futbol selekzio nazionalan 54 aldiz jolastu zuen. 1950eko Munduko Futbol Txapelketan eta 1954ko Munduko Futbol Txapelketan parte hartu zuen.

## Palmaresa
### Blackpool

* Ingalaterrako Futbol Kopa, 1953

### Urrezko Baloia

* 1956
* Datuak: Q216140
* Multimedia: Stanley Matthews / Q216140
# Stanley Bruce

Stanley Melbourne Bruce, Bruce of Melbourne I. bizkondea (Melbourne, 1883lo apirilaren 15a - Londres, 1967ko abuztuaren 25a) australiar politikaria izan zen. Australiako 8. lehen ministroa izan zen 1923tik 1929ra.
Melbourneko familia aberats batean jaio zen. Cambridgeko Unibertsitatean ikasi zuen eta bere familiaren inportazio- eta esportazio-negozioaz arduratu zen. Gallipoliko guduan borrokatu zuen Lehen Mundu Gerran eta 1917an Australiara zaurituta itzuli zen.
Billy Hughes lehen ministroak ibilbide politikoari ekitera deia egin zion. Bruce Alderdi Nazionalistarekin elkartu zen eta diputatu hautatu zuten 1918an. 1921ean Finantza ministro bihurtu zen eta 1923an koalizio gobernu bateko lehen ministro. Bere agintaldian Australiako hiriburua Canberrara lekualdatu zen. Bere erreformek Australiako Mankomunitatearen boterea indartu zuten. Australiako biztanleria eta bere ahalmen ekonomikoa handitu nahi izan zuen, gobernuaren inbertsio masiboen eta Erresuma Batuarekin eta Britainiar Inperioarekin lotura sendoagoak izatearen bidez.
1929an hauteskundeetan garaitua izan zen eta ez zuten diputatu aukeratu. 1931n legebiltzarrera itzuli zen eta Joseph Lyonsen gobernuko kide izan zen. 1933an enbaxadore izendatu zuten Erresuma Batuan. Nazioen Ligan parte hartu zuen, arazo sozial eta ekonomikoetan nazioarteko lankidetza bultzatuz eta FAO sortzearen arduradunetako bat izan zen.
Bizkonde izendatu zuten eta Britainiar Lorden Ganberako lehen kide australiarra izan zen. Australiako Unibertsitate Nazionaleko lehen kantzilerra ere izan zen.
* Datuak: Q23358
* Multimedia: Stanley Bruce / Q23358
# Stanley Kunitz

Stanley Kunitz (Worcester, Massachusetts, Ameriketako Estatu Batuak, 1905eko uztailaren 29a - New York, Ameriketako Estatu Batuak, 2006ko maiatzaren 14a) ingelesezko poeta izan zen.
Harvard Unibertsitatean ikasketak egin ondoren (1927), eskolak eman zituen, urte askoan, Columbia Unibertsitatean besteak beste (1963-1985). 1959ko Pulitzer saria irabazi zuen Selected Poems 1928-1958 (Olerki hautatuak 1928-1958) liburuarengatik, bere bi lehenengo liburuetatik —Intellectual Things (1930, Kontu intelektualak) eta Passport to the War (1944, Gerrarako pasaportea)— ateratako bertso-bilduma bat. Kalitate intelektual handiko bertsoak dira, Kunitzek asko miresten zituen bi poeten eragina dutenak: John Donne eta William Blake.
Hurrengo poesietan askoz estilo pertsonalagoa eta informalagoa erabili zuen. The Testing-Tree (1971) poema-bilduma autobiografikoan bere aitaren suizidioak eragin zizkion sentimenak arakatu zituen. Halaber, beraren eta bere alabaren arteko belaunaldia aztertu zuen.
Beste lan aipagarri batzuk: The Poems of Stanley Kunitz: 1928-1978 (1979, Stanley Kunitzen poemak: 1928-1978); Next-to-Last Things: New Poems and Essays (1985); eta Passing Through: The Later Poems, New and Selected (1995). Bestalde, literaturaren teoriari buruzko liburuak idatzi zituen, eta errusiar poeta modernoak ingelesera itzuli zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1974852
* Multimedia: Stanley Kunitz / Q1974852
# Siret (ibaia)

    Artikulu hau ibaiari buruzkoa da; hiria gaitzat duena beste hau da: «Siret»
Siret edo Sireth (ukraineraz: Сірет edo Серет; errumanieraz: Siret siˈret ahoskatua; hungarieraz: Szeret; errusieraz: Сирет; antzinako grezieraz: Ιερασός, Hierasus) ekialdeko Europako ibaia da, Danubio ibaiaren adarra dena. 647 kilometro luze da. Iparraldeko Bukovinako Karpatoetan jaiotzen da eta Ukraina, Moldavia eta Errumania igarotzen ditu. 44.835 km²-ko arroa du.

## Kanpo estekak

* Datuak: Q208302
* Multimedia: Siret River / Q208302
# Sirețel

Sirețel Errumaniako udalerri bat da, Iași konderrian. 3.726 biztanle ditu, 55,9 kilometro koadroko azaleran banatuta.

## Herriak

Udalerrian honako herriak daude:
Sirețel $^{(en)}$ Berezlogi $^{(en)}$ Humosu $^{(en)}$ Satu Nou $^{(en)}$ Slobozia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5113069
# Sirenidae

Sirenidae Caudata ordenako anfibioen familia bat da.
Aingira baten antz handiagoa dute anfibio batena baino. Gorputza oso mehea, biribila eta luzea dute, eta isatsa, berriz, lanproiaren antzekoa. Oso hanka txikiak dituzte, bi bakarrik, eta haiek bularraldean. Begiak ere txikiak eta betazalik gabeak dituzte. Orrazi-itxurako zakatzak dituzte, mamitsuak eta gingil mehez hornituak; zakatz-zuloetatik kanpora edukitzen dituzte.
Estatu Batuetako hegoaldean eta Mexikoko iparraldean bizi dira, uretan edo lohi artean.
Lau espezie hartzen ditu sirenidoen familiak, bi generotan banatuak (Siren eta Pseudobranchus); espezierik ezagunena lohietako aingira da (Siren lacertina).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q240755
* Multimedia: Sirenidae / Q240755
* Espezieak: Sirenidae
# Sirenoscincus

Sirenoscincus Scincidae familiako narrasti genero bat da. Madagaskarren bakarrik bizi dira. Orani gutxi arte espezie bakarra ezagutzen zen, Sirenoscincus yamagishii, 2003an aurkitua. 2012an Sirenoscincus mobydick aurkitu eta deskribatu zuten.

## Espezieak

* Sirenoscincus mobydick Miralles, Anjeriniaina, Hipsley, Müller, Glaw & Vences, 2012
* Sirenoscincus yamagishii Sakata & Hikida, 2003

## Kanpo estekak

* Datuak: Q3485255
* Multimedia: Sirenoscincus / Q3485255
* Espezieak: Sirenoscincus
# Sparta (Ohio)

Sparta Ohioko herri bat da. Morrow konderrian kokatua dago. 2010ean 161 biztanle zituen, 0,22 kilometro koadrotan banatuta.

## Ikus, gainera

* Morrow konderria

## Kanpo estekak

* Datuak: Q371256
* Multimedia: Sparta, Ohio / Q371256
# Sparta (Wisconsingo herria)

Sparta Ameriketako Estatu Batuetako inkorporatutako herri bat da. Monroe konderrian kokatuta dago, Wisconsin estatuan. 3.253 biztanle ditu, 49,3 kilometro koadroko azaleran banatuta.

## Ikus, gainera

* Monroe konderrian

## Kanpo estekak

* Datuak: Q7573823
* Multimedia: Sparta (town), Wisconsin / Q7573823
# Sparta (Missouri)

Sparta Missourieko hiri bat da. Christian konderrian kokatua dago. 2010ean 1.756 biztanle zituen, 3,21 kilometro koadrotan banatuta.

## Ikus, gainera

* Christian konderria

## Kanpo estekak

* Datuak: Q962713
# Sparta (Tennessee)

Sparta Ameriketako Estatu Batuetako hiri bat da. White konderrian kokatuta dago, Tennessee estatuan. 4.998 biztanle ditu, 17,454497 kilometro koadroko azaleran banatuta.

## Ikus, gainera

* White konderria

## Kanpo estekak

* Datuak: Q2082645
* Multimedia: Sparta, Tennessee / Q2082645
# Sparta Rotterdam

Sparta Rotterdam Herbehereetako Rotterdam hiriko bigarren futbol talde arrakastatsuena da, 6 Liga eta 3 Kopa irabaziak dituelarik.

## Historia

1888ko apirilaren 1ean sortu zen eta 1890an jokatu zuen lehenengo partida ofiziala. Lehen Mundu Gerraren aurretik bost Liga irabazi zituen garaiko talderik indartsuena bihurtu zelarik.
1958ean Kopa irabaztearekin batera garai arrakastatsu berri bati eman zion hasiera. Liga bat eta hiru Kopa lortuko baitzituen. Europako txapelketetan ere aritu zen 1972 artean hainbat alditan sartu zelarik. 1960an Europako Kopako final laurdenetara iritis zen.
Azken garai ona 1983 eta 1986 artean izan zuen. Ez zuen titulurik lortu baina bi aldiz sailkatu zen UEFA Kopara.

## Palmaresa
### Herbehereetan: 9

* Herbehereetako futbol liga (6): 1908-09, 1910-11, 1911-12, 1912-13, 1914-15, 1958-59.
* Herbehereetako futbol kopa (3): 1958, 1962, 1966.

### Nazioartean: 0

* Europako Kopa: final laurdenak 1960an.

## Kanpo estekak

* (Nederlanderaz)(Ingelesez)Taldearen webgune ofiziala
* Datuak: Q209895
* Multimedia: Sparta Rotterdam / Q209895
# Sparta (Ipar Carolina)

Sparta Ipar Carolinako herri bat da. Alleghany konderrian kokatua dago. 2010ean 1.770 biztanle zituen, 6,21 kilometro koadrotan banatuta.

## Ikus, gainera

* Alleghany konderria

## Kanpo estekak

* Datuak: Q2029194
* Multimedia: Sparta, North Carolina / Q2029194
# Sparta (Kentucky)

Sparta Kentuckyko hiri bat da. Gallatin konderrian kokatua dago. 2010ean 231 biztanle zituen, 15,16 kilometro koadrotan banatuta.

## Ikus, gainera

* Gallatin konderria

## Kanpo estekak

* Datuak: Q547868
* Multimedia: Sparta, Kentucky / Q547868
# Sparta (Michigan)

Sparta Michigango herri bat da. Kent konderrian kokatua dago. 2010ean 4.140 biztanle zituen, 6,37 kilometro koadrotan banatuta.

## Ikus, gainera

* Kent konderria

## Kanpo estekak

* Datuak: Q2078520
* Multimedia: Sparta, Michigan / Q2078520
# Sparta (New York)

Sparta Ameriketako Estatu Batuetako inkorporatutako herri bat da. Livingston konderrian kokatuta dago, New York estatuan. 1.583 biztanle ditu, 27,79 kilometro koadroko azaleran banatuta.

## Ikus, gainera

* Livingston konderrian

## Kanpo estekak

* Datuak: Q3708643
* Multimedia: Sparta, New York / Q3708643
# Sparta (Wisconsin)

Sparta Ameriketako Estatu Batuetako hiri bat da. Monroe konderrian dago, Wisconsin estatuan. 10.025 biztanle ditu.
1837an Ho-Chunk herriari erositako lurretan dago.

## Ikus, gainera

* Monroe konderria

## Kanpo estekak

* Datuak: Q1569582
* Multimedia: Sparta, Wisconsin / Q1569582